Paschaline Alex Okoli wata 'yar fim ce a Nijeriya wacce aka fi sani da rawar Cordelia a cikin sitcom mai taken Jenifa's Diary . mafi yawancin lokaci an fi sanin ta a fim din Jenifa's Diary. Paschaline ta fito ne daga karamar hukumar Orumba ta kudu wanda ke cikin jihar Anambra, yankin kudu maso gabashin Najeriya . Ta yi karatu a Jami'ar jihar Imo inda ta samu digiri a Faransanci. Ta fara harkar wasan kwaikwayo ne a shekarar 2010 tare da fim din mai taken Definition Of Love. Amma duk da haka ta samu ci gaba a sitcom mai taken Jenifa's Diary inda ta taka rawar Cordelia, tare da yar wasan nollywood Funke Akindele . An zabi Paschaline ne don lambar yabo ta fim din City People don Kyakkyawar Sabuwar Jarumar Shekara (Ingilishi). Paschaline, wacce za a iya bayyana ta a matsayin 'yar fim mai rikitarwa ta jawo hankali sosai daga kafofin yada labaran Najeriya lokacin da ta bayyana cewa za ta iya yin tsiraici idan rawar da aka gabatar mata ta buƙaci ta aikata hakan sannan kuma; idan biya ya isa haka.